section_heading: Životopis
paragraph_text: Europski odjel Umbrelle je napravio Nemesisa tako što je "običnom" Tyrantu ubrizgao parazit koji služi kao drugi mozak. Tako je Nemesis postao kadar slušati zapovijedi i vršiti Umbrellinu volju. Poslan je u Raccoon City ubiti sve pripadnike S.T.A.R.S.-a kako ne bi u javnost dali informacije o Umbrellinoj umiješanosti u izbijanje virusa i uništenje grada. Nakon što ubije Brada Vickersa, kroz cijelu igru proganja Jill po gradu (odatle i njegov nadimak, "Progonitelj"). Skoro neuništiv, Jill ga jedva ubije - i to pomoću velikog, eksperimentalnog oružja "Rail gun".